2. ลักษณะการประกอบธุรกิจ

  2.1 ความเป็นมา

  เมื่อวันที่ 30 กันยายน พ.ศ. 2524 บริษัทได้จดทะเบียนจัดตั้งขึ้นด้วยทุนจดทะเบียนเริ่มแรก 2
  ล้านบาทและในวันที่ 13 กันยายน 2536
  บริษัทได้เข้าจดทะเบียนในตลาดหลักทรัพย์แห่งประเทศไทยและหุ้นของบริษัทเริ่มทำการซื้อขายในวันที่
  16 กันยายน 2536

  2.2.1 การเปลี่ยนแปลงและพัฒนาการที่สำคัญในเรื่องอำนาจการควบคุมบริษัท

  ปี 2540
  บริษัทประสบปัญหาจากภาวะเศรษฐกิจที่ตกต่ำจนนำไปสู่การปรับขนาดองค์กรให้สอดคล้องกับสภาพตลาดที่เปลี่ยนแปลงไป
  (Rightsizing) และนำไปสู่การยื่นขอฟื้นฟูกิจการต่อศาลล้มละลายกลาง เมื่อวันที่ 21 มิถุนายน
  2542 ศาลล้มละลายกลางมีคำสั่งให้ฟื้นฟูกิจการและแต่งตั้ง บริษัท เอสวี โอเอ แพลนเนอร์
  จำกัด (บริษัทร่วมบริหารโดยฝ่ายจัดการของบริษัทและตัวแทนเจ้าหนี้ของบริษัท)
  เป็นผู้ทำแผนและผู้บริหารแผนเพื่อเข้าควบคุมการบริหารบริษัท
  ต่อมาศาลล้มละลายกลางได้มีคำสั่งให้ยกเลิกการฟื้นฟูกิจการในวันที่ 14 พฤศจิกายน 2543
  อันเนื่องมาจากแผนฟื้นฟูกิจการได้สำเร็จสิ้นสุดลง

  เมื่อวันที่ 27 กรกฎาคม 2544 บริษัทได้จดทะเบียนเพิ่มทุน ออกหุ้นจำหน่ายและชำระเต็มมูลค่าอีก
  240 ล้านบาทให้แก่พันธมิตรร่วมทุนคือ บริษัท แอพซิลอน เวนเจอร์ส พีทีอี จำกัด
  (เป็นบริษัทลูกซึ่งถือหุ้นโดย บริษัท แค็ปเพล เทเลคอมมิวนิเคชั่นส์ แอนด์ ทรานส์ปอเตชั่น จำกัด
  ร้อยละ 100) นอกจากนี้ตามเงื่อนไขการร่วมทุนได้กำหนดให้ นายมินทร์ อิงค์ธเนศ
  ประธานกรรมการบริหารบริษัท
  ต้องทำคำเสนอซื้อหลักทรัพย์เป็นการทั่วไปจากผู้ถือหุ้นเดิมไม่น้อยกว่า 10.5 ล้านหุ้นแต่ต้องไม่เกิน
  13 ล้านหุ้น

  เมื่อวันที่ 20 กรกฎาคม 2544 นายมินทร์ อิงค์ธเนศ
  ได้รายงานว่าสามารถซื้อหลักทรัพย์จากผู้ถือหุ้นเดิมตามคำเสนอซื้อหลักทรัพย์เป็นการทั่วไปได้รวมทั้งสิ้น
  13 หุ้น เป็นผลให้คู่พันธมิตรคือ บริษัท แอพซิลอน เวนเจอร์ส พีทีอี จำกัด และนายมินทร์
  อิงค์ธเนศ ถือครองหุ้นเสียงข้างมากเกินกึ่งหนึ่งของทุนมีอำนาจควบคุมบริษัทในปัจจุบัน

  2.2.1 การเปลี่ยนแปลงและพัฒนาการที่สำคัญในเรื่องการประกอบธุรกิจที่ผ่านมา

  ในปี 2544
  ภาวะการแข่งขันในธุรกิจไอทียังคงมีความรุนแรงโดยเฉพาะอย่างยิ่งในสายธุรกิจช่องทางการจำหน่าย
  (ITDSBU) และไอทีซูเปอร์สโตร์ (IT CITY) ที่มีการจำหน่ายคอมพิวเตอร์และอุปกรณ์ต่อพ่วง
  โดยผู้ประกอบการต่างประเทศที่เป็นเจ้าของผลิตภัณฑ์ยังคงเข้าแข่งขันกับผู้ประกอบการภายในประเทศด้วยเงื่อนไขไม่ว่าในเรื่องของราคาหรือการรับประกัน
  ทำให้ส่วนต่างกำไรในสายธุรกิจนี้แคบลงจากเดิม
  จึงทำให้ผู้ประกอบการที่มีแหล่งเงินทุนอย่างเพียงพอและผู้ประกอบการที่มีสินค้าที่มีลักษณะแตกต่างจากสินค้าทั่วไปและเป็นที่ยอมรับของตลาดย่อมได้เปรียบ
  ด้วยสถานการณ์ดังกล่าว SVOA
  ยังคงนโยบายให้ความสำคัญต่อเนื่องในการนำเสนอผลิตภัณฑ์คอมพิวเตอร์ของตนเองภายใต้เครื่องหมายการค้า
  “SVOA” ควบคู่ไปกับการแย่งชิงส่วนแบ่งตลาดในสินค้าคอมพิวเตอร์และอุปกรณ์ต่อพ่วงอื่นๆ
  เพื่อให้ยังคงรักษาระดับอัตรากำไรโดยเฉลี่ยของสายธุรกิจนี้

  ในส่วนของสายธุรกิจที่ปรึกษาและวางระบบคอมพิวเตอร์ (SISBU) ยังคงเป็นโอกาสที่ดี
  อันเนื่องจากธุรกิจต่างๆ
  ให้ความสำคัญในการเพิ่มประสิทธิภาพการทำงานขององค์กรโดยใช้ไอทีเข้าเสริม
  นอกจากนี้ในองค์กรธุรกิจขนาดใหญ่ต่างหันมาใช้บริการ (Outsourcing)
  จากผู้ชำนาญที่ประกอบการธุรกิจที่ปรึกษาและวางระบบคอมพิวเตอร์มากขึ้นแทนการพัฒนางานสารสนเทศ
  (MIS) ภายในองค์กรของตนเอง ทำให้ตลาดในสายธุรกิจนี้ยังคงมีแนวโน้มในการขยายตัวสูงอยู่

  นอกจากนี้ภาครัฐยังคงให้ความสำคัญในการให้หน่วยงานของรัฐต่างๆ
  จัดซื้อจัดจ้างสินค้าและบริการที่ผลิตภายในประเทศก่อนเป็นลำดับแรก
  นับเป็นการเพิ่มโอกาสทั้งแก่สายธุรกิจโครงการไอที (ITPSBU) และเครื่องคอมพิวเตอร์ตรา
  “SVOA” โดยตรง

  2.2 ภาพรวมการประกอบธุรกิจของบริษัท

  บริษัท เอสวีโอเอ จำกัด (มหาชน) และบริษัทย่อย
  ดำเนินธุรกิจหลักเป็นผู้แทนจำหน่ายอุปกรณ์สำนักงานอัตโนมัติ (Office Automation)
  ซึ่งมีลักษณะครบวงจรมากที่สุด
  โดยเป็นผู้แทนจำหน่ายเครื่องคอมพิวเตอร์และอุปกรณ์ต่อพ่วงยี่ห้อชั้นนำ (Brand Name) ต่างๆ

  กลุ่มบริษัทเอสวีโอเอ จัดสายงานการทำงานภายในองค์กรออกเป็น 4 กลุ่มธุรกิจหลักดังนี้

1.  กลุ่มธุรกิจช่องทางการจำหน่าย

  (IT Distribution Strategic Business Unit: ITDSBU)

  ลักษณะธุรกิจ

  ITDSBU ดำเนินธุรกิจด้านการจัดจำหน่ายสินค้าคอมพิวเตอร์ทั้ง Hardware และ Software
  ทั้งที่นำเข้าจากต่างประเทศและที่ผลิตภายในประเทศได้แก่ คอมพิวเตอร์ยี่ห้อ “SVOA” ที่ SVOA
  อาศัยทักษะและความเชี่ยวชาญในธุรกิจไอทีพัฒนาขึ้นจนเป็นที่ยอมรับในตลาดคอมพิวเตอร์และได้ผ่านการรับรองระบบคุณภาพมาตรฐาน
  ISO 9002 ในฐานะผู้ผลิตเครื่องคอมพิวเตอร์
  รวมถึงคอมพิวเตอร์และอุปกรณ์ต่อพ่วงยี่ห้อระดับสากล อาทิ Acer, Epson, HP, Roland,
  Autodesk, Intel เป็นต้น

  นอกจากนั้น ITDSBU
  ยังให้บริการด้านการบำรุงรักษาและซ่อมแซมสินค้าไอทีด้วยการเป็นส่วนหนึ่งของเครือข่ายบริการของผู้ผลิตสินค้าจากต่างประเทศโดยได้รับความไว้วางใจจาก
  Epson, Acer, HP, Apple แต่งตั้งให้ SVOA
  เป็นศูนย์ให้บริการบำรุงดูแลรักษาผลิตภัณฑ์อย่างเป็นทางการ ทั้งนี้ SVOA ได้จัดตั้งศูนย์บริการ
  “ไอที คลินิก” ซึ่งเป็นแฟรนไชส์ร้านซ่อมบำรุงดูแลรักษาอุปกรณ์คอมพิวเตอร์
  จำหน่ายอะไหล่แท้จากผู้ผลิตและดำเนินการโดยช่างผู้ชำนาญให้บริการระดับคุณภาพสากลขึ้น
  เพื่ออำนวยความสะดวกในการให้บริการแก่ลูกค้าอย่างครบวงจร

  ศักยภาพของธุรกิจ

  ITDSBU มีความเชี่ยวชาญในการบริหารการจำหน่ายสินค้าผ่านช่องทางการจำหน่ายต่างๆ
  ซึ่งมีเครือข่ายกระจายครอบคลุมทุกพื้นที่ทั่วประเทศ โดยมีตัวแทนจำหน่ายกว่า 1,000
  รายและจัดตั้ง “ศูนย์เอสวีโอเอ” ขึ้นในจังหวัดใหญ่ๆ ในแต่ละภูมิภาคทั่วประเทศ
  ทำหน้าที่ให้บริการและกระจายสินค้าสู่ตัวแทนจำหน่ายในระดับภูมิภาค

  กลุ่มลูกค้าของธุรกิจ

  กลุ่มลูกค้าหลักของ ITDSBU
  จะเป็นผู้ใช้งานคอมพิวเตอร์ทั่วไปจนถึงกลุ่มลูกค้าที่ดำเนินธุรกิจขนาดกลางและเล็กที่มีความต้องการสินค้าคุณภาพ
  ได้มาตรฐานและให้บริการครบวงจร

2.  กลุ่มธุรกิจที่ปรึกษาและวางระบบคอมพิวเตอร์

  (Systems Integration Strategic Business Unit: SISBU)

  ลักษณะธุรกิจ

  SISBU ดำเนินธุรกิจด้วยการนำเสนอ Solution ด้านไอทีครบวงจรอันประกอบด้วยส่วนของ
  Hardware, Software, Software Installation, Software Implementation,
  Software Customization โดยเป็นผู้ให้บริการออกแบบวางระบบ ติดตั้ง
  พัฒนาและให้คำปรึกษาในด้านการนำระบบคอมพิวเตอร์
  เพื่อประยุกต์ปรับใช้งานให้เหมาะสมกับธุรกิจต่างๆ
  ของลูกค้าพร้อมทั้งให้บริการบำรุงรักษาหลังการขายทั้งระบบ

  ศักยภาพของธุรกิจ

  เนื่องด้วย SISBU
  เป็นพันธมิตรกับเจ้าของผลิตภัณฑ์ที่มีชื่อเสียงระดับโลกประกอบกับประสบการณ์ในธุรกิจด้านการวางระบบคอมพิวเตอร์
  (Systems Integration) มากกว่า 18
  ปีจึงมีความสามารถที่จะนำเสนอเทคโนโลยีที่ได้รับการยอมรับจากทั่วโลกและบริการมาตรฐานระดับสากลแก่ลูกค้า
  โดย SISBU
  ดำเนินนโยบายด้วยการเป็นพันธมิตรกับคู่ค้าเพื่อเสนอสินค้าและบริการที่มีศักยภาพและประสิทธิภาพสูงสุดแก่ลูกค้า

  กลุ่มลูกค้าของธุรกิจ

  SISBU มีกลุ่มลูกค้าหลักคือกลุ่มธุรกิจการเงินการธนาคาร กลุ่มธุรกิจการสื่อสารโทรคมนาคม
  องค์กรข้ามชาติและองค์กรธุรกิจขนาดใหญ่

3.  กลุ่มธุรกิจโครงการไอที

  (IT Project Strategic Business Unit: ITPSBU)

  ลักษณะธุรกิจ

  ITPSBU
  ดำเนินธุรกิจด้านการจัดผลิตภัณฑ์ระบบคอมพิวเตอร์และอุปกรณ์ไอทีที่มีคุณภาพและราคาเหมาะสม
  ตรงตามความต้องการเพื่อเสนอให้แก่หน่วยงานราชการและองค์กรเอกชน
  โดยนำเสนอขายเป็นโครงการระบบเบ็ดเสร็จพร้อมทั้งทำการติดตั้งและการบริการหลังการขาย
  ตลอดระยะเวลาการใช้งานตามสัญญาเพื่อเป็นหลักประกันให้ลูกค้าของ SVOA
  สามารถใช้งานระบบคอมพิวเตอร์ ที่ SVOA
  ส่งมอบให้อย่างมีประสิทธิภาพและประสบความสำเร็จในการดำเนินโครงการของหน่วยงานนั้น ๆ
  ต่อไป

  ศักยภาพของธุรกิจ

  ITPSBU
  ประกอบด้วยบุคลากรชั้นนำด้านไอทีที่มีความสามารถในการเข้าถึงความต้องการของลูกค้าด้วยการติดตามดูแลงานของลูกค้าและเสนอสินค้าและบริการที่ตอบสนองความต้องการของลูกค้าได้อย่างสมบูรณ์แบบ
  พร้อมทั้งรักษาและกระชับความสัมพันธ์ตลอดจนความน่าเชื่อถือที่สั่งสมกับลูกค้าเพื่อสร้างผลสำเร็จเชิงธุรกิจในระยะยาว

  กลุ่มลูกค้าของธุรกิจ

  กลุ่มลูกค้าหลักของ ITPSBU ได้แก่หน่วยงานราชการ หน่วยงานรัฐวิสาหกิจ
  สถาบันการศึกษาและองค์กรเอกชนต่างๆ

4.  ไอที ซูเปอร์สโตร์

  IT Superstore

  ลักษณะธุรกิจ

  ดำเนินการโดยบริษัท ไอที ซิตี้ จำกัดหรือ “IT CITY” ซึ่งเป็นบริษัทร่วมทุนระหว่างบริษัท
  เอสวีโอเอ จำกัด (มหาชน) กลุ่มบริษัทในเครือสหกรุ๊ป พนักงานและคู่ค้าของ SVOA โดยที่
  SVOA ถือหุ้นในสัดส่วนร้อยละ 54.1 ของทุนจดทะเบียนและเรียกชำระแล้ว IT CITY
  มีลักษณะการดำเนินธุรกิจเป็นศูนย์ค้าปลีกผลิตภัณฑ์ไอทีครบวงจรขนาดใหญ่บริษัทหนึ่งในประเทศไทยสอดรับกับคำขวัญ
  “เมืองเทคโนโลยีครบวงจร” (The IT Superstore) โดย IT CITY
  มีสาขากระจายทั่วกรุงเทพฯ และในจังหวัดใหญ่ๆ ในแต่ละภูมิภาค

  ศักยภาพของธุรกิจ

  IT CITY นำเสนอสินค้าและบริการภายใต้แนวคิด “ช้อปได้ครบพบสินค้าหลากหลาย” หรือ “One
  Stop Shopping” ที่เน้นความหลากหลายของสินค้าและบริการชั้นนำกว่า 8,000 รายการ
  โดยลูกค้าสามารถทดสอบเปรียบเทียบคุณภาพ
  ประสิทธิภาพและราคาของสินค้าที่มีให้เลือกหลากหลายยี่ห้อในแต่ละประเภทประกอบการตัดสินใจซื้อได้
  นอกจากนั้น IT CITY ยังเสนอบริการด้วยแนวคิด “Everyday Exhibition”
  ที่มุ่งนำเสนอการแสดงความสดใหม่ ทันสมัยของเทคโนโลยี
  สาระความรู้และข้อมูลข่าวสารในโลกไอที ตลอดจนรายการสินค้าพิเศษต่างๆ
  สลับเปลี่ยนตลอดเวลาตลอดปี

  กลุ่มลูกค้าของธุรกิจ

  IT CITY มีกลุ่มลูกค้าหลักได้แก่ผู้ใช้งานคอมพิวเตอร์ทั่วไป
  กลุ่มลูกค้าองค์กรธุรกิจขนาดกลางและเล็กที่ต้องการสินค้าไอทีคุณภาพที่มีความหลากหลายตอบสนองความต้องการได้ทุกรูปแบบ

  2.3 โครงสร้างรายได้ (หน่วย : ล้านบาท)

+-----------------------+------+-----+-----+----+-----+----+----+----+
| สายผลิตภัณฑ์ / กลุ่มธุรกิจ   | ด    | %   | ปี   | %  | ปี   | %  | ปี  | %  |
|                       | ำเนิน | ก   | 2   |    | 2   |    | 25 |    |
|                       |      | ารถ | 544 |    | 543 |    | 42 |    |
|                       | กา   | ือหุ้น |     |    |     |    |    |    |
|                       | รโดย |     | รา  |    | รา  |    | ร  |    |
|                       |      | ข   | ยได้ |    | ยได้ |    | าย |    |
|                       |      | องบ |     |    |     |    | ได้ |    |
|                       |      | ริษัท |     |    |     |    |    |    |
+-----------------------+------+-----+-----+----+-----+----+----+----+
| ช่องทางการจำหน่าย       | IT   | 1   | 1,  | 36 | 877 | 35 | *  | *  |
|                       | DSBU | 00% | 407 |    |     |    |    |    |
+-----------------------+------+-----+-----+----+-----+----+----+----+
| ที่ปรึก                  | S    | 1   | 642 | 16 | 334 | 13 | *  | *  |
| ษาและวางระบบคอมพิวเตอร์ | ISBU | 00% |     |    |     |    |    |    |
+-----------------------+------+-----+-----+----+-----+----+----+----+
| โครงการไอที            | IT   | 1   | 482 | 12 | 284 | 11 | *  | *  |
|                       | PSBU | 00% |     |    |     |    |    |    |
+-----------------------+------+-----+-----+----+-----+----+----+----+
| ไอที ซูเปอร์สโตร์         | IT   | 54% | 1,  | 36 | 1,  | 41 | *  | *  |
|                       | CITY |     | 381 |    | 000 |    |    |    |
+-----------------------+------+-----+-----+----+-----+----+----+----+
| รวม                   |      |     | 3,  | 1  | 2,  | 1  | *  | *  |
|                       |      |     | 912 | 00 | 495 | 00 |    |    |
+-----------------------+------+-----+-----+----+-----+----+----+----+
| หัก รายการระหว่างกัน     |      |     | -72 |    | -33 |    | *  | *  |
+-----------------------+------+-----+-----+----+-----+----+----+----+
| สุทธิ                   |      |     | 3,  |    | 2,  |    | *  | *  |
|                       |      |     | 840 |    | 462 |    |    |    |
+-----------------------+------+-----+-----+----+-----+----+----+----+

หมายเหตุ. * ไม่สามารถแสดงข้อมูลเปรียบเทียบได้เนื่องจากบริษัท
เริ่มจัดสายงานโดยโอนย้ายธุรกิจหลักที่เคยดำเนินการภายใต้บริษัทย่อยที่โอนให้แก่นิติบุคคลเฉพาะกิจที่เจ้าหนี้จัดตั้งมาดำเนินการภายใต้บริษัทออกเป็น
4 กลุ่มธุรกิจข้างต้น

  2.4 เป้าหมายการดำเนินธุรกิจ

  จากการที่บริษัทฯ
  ได้ตั้งเป้าหมายในการนำเสนอเครื่องคอมพิวเตอร์ภายใต้ยี่ห้อของตนเอง(Brand) “ SVOA PC
  “ นั้นโดยได้เริ่มนำเสนอสู่ตลาดในปี 2542 และ ภายในปี 2543 คอมพิวเตอร์ SVOA PC
  ก็ได้รับการตอบสนองด้วยดีจากตลาดไม่ว่าเป็นการได้เครื่องหมายรับรองคุณภาพผลิตภัณฑ์ NSTL
  และ ISO 9002 จนอาจกล่าวได้ว่าคอมพิวเตอร์ SVOA PC สามารถติดอันดับ 3
  ในเชิงปริมาณยอดขายในกลุ่มผู้ประกอบการท้องถิ่นภายในประเทศด้วยกัน (Local Assembler)
  โดยในปี 2543 ยอดขายคอมพิวเตอร์ SVOA PC สามารถจำหน่ายได้ทั้งสิ้นราว 13,000 หน่วย
  คิดเป็นร้อยละ 25.7 ของส่วนแบ่งรายได้ของธุรกิจช่องทางการจำหน่าย (IT Distribution
  Strategic Business Unit: ITDSBU)
  นับว่าได้บรรลุเป้าหมายแล้วในระดับหนึ่งที่ได้กำหนดไว้ในปี 2543 ว่า
  “โครงสร้างรายได้หลักของธุรกิจช่องทางจำหน่ายของบริษัทมาจากยอดขาย SVOA PC ภายใน 3
  ปีข้างหน้า”